
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 729 

------ " ' 24 Σεπτεμβρίου 1998 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση προσωρινής αποζη¬ 
μίωσης ιδιοκτητών έκτασης που βρίσκεται στην πε¬ 
ριοχή του Δήμου Περιστεριού και που απαλλο¬ 
τριώθηκε υπέρ και με δαπάνη του Ο.Σ.Κ. με σκοπό 
την ανέγερση διδακτηρίου του 39ου Νηπιαγωγεί¬ 
ου Περιστεριού. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων επτά (7) κτιρίων που 
βρίσκονται εντός του εγκεκριμένου ρυμοτομικού 
σχεδίου του Δήμου Χαλανδρίου (Ν. Αττικής) και κα¬ 
θορισμός ειδικών όρων και περιορισμών δόμησης 

αυτών».. 

Τροποποίηση εγκεκριμένου ρυμοτομικού σχεδίου πό¬ 
λης Κρανιδίου Ν. Αργολίδας, στα Ο.Τ. 239 και 240, 
με έγκριση υφιστάμενων οδών, δημιουργία των 
Ο.Τ. 239α, 239β, 239γ, 240α, 240β και χαρακτηρι¬ 
σμού του δρόμου μεταξύ των 239β και 239γ ως πε¬ 
ζοδρόμου. 

Ανάκληση της 2459/29.7.1994 απόφασης Νομάρχη 
Λευκάδας. 


ΑΠΑ ΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

ΑριΒ Φ 54639/16584 0) 

Ειδοποίηση για παρακατάθεση προσωρινής αποζημίω¬ 
σης ιδιοκτητών έκτασης που βρίσκεται στην περιοχή 
του Δήμου Περιστεριού και που απαλλοτριώθηκε υ¬ 
πέρ και με δαπάνη του Ο.Σ.Κ. με σκοπό την ανέγερση 
διδακτηρίου του 39ου Νηπιαγωγείου Περιστεριού. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυ¬ 
μία «ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει 
στην Αθήνα και επί της οδού Φαβιέρου 30, ειδοποιεί ότι 
σύμφωνα με την 1093438/6331/0010/4.9.1996 (ΦΕΚ 


1054/Δ717.9.1996) κοινή απόφαση των Υπουργών Εθνι¬ 
κής Παιδείας και Θρησκευμάτων και Οικονομικών, για την 
κήρυξη αναγκαστικής απαλλοτρίωσης, υπέρ και με δα¬ 
πάνη του Ο.Σ.Κ., έκτασης εμβαδού 1335 μ2 (και σύμφω¬ 
να με το οριστικό διάγραμμα του (σηματογράφου 1335 
μ2), που βρίσκεται στην περιοχή του Δήμου Περιστεριού 
(Ο.Τ. 1342) επί των οδών Πρωτογένους - Ησιόδου - Σαπ- 
φούς - Ροδόπης και προορίζεται για την ανέγερση διδα¬ 
κτηρίου του 39ου Νηπιαγωγείου Περιστεριού, κατέθεσε 
στο Ταμείο Παρακαταθηκών και Δανείων υπέρ των δικαι¬ 
ούχων ιδιοκτητώντην προσωρινή αποζημίωση που καθο¬ 
ρίστηκε σύμφωνα με την 409/27.3.1997 απόφαση του 
Μονομελούς Πρωτοδικείου Αθηνών και εκδόθηκε το 
4310/15.9.98 γραμμάτιο σύστασης παρακαταθήκης για 
ποσό 106.800.000 δρχ. 

Αθήνα, 15 Σεπτεμβρίου 1998 

2 Ο Πρόεδρος Δ.Σ. 

ΔΗΜ. ΣΚΑΜΝΑΚΗΣ 

-φ- 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

3 ΑριΒ. 24372/5364 ( 2 ) 

Χαρακτηρισμός ως διατηρητέων επτά (7) κτιρίωνπου βρί¬ 
σκονται εντός του εγκεκριμένου ρυμοτομικού σχεδί¬ 
ου του Δήμου Χαλανδρίου (Ν. Αττικής) και καθορι¬ 
σμός ειδικών όρων και περιορισμών δόμησης αυτών». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Οργανισμός» (Α' 210), 
όπωςτροποποιήθηκανμετοάρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντι- 
καταστάθηκε με την παρ. 2α του άρθρου 1 του Ν. 
2469/1997 (Α'38). 

3. Τηνυπ’ αριθμ. 103326/1281/5.12.1996 απόφαση του 

Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείς Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 4.3.1997 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6 Την από 30.3.1997 σύμφωνη γνώμη των ενδιαφερο¬ 
μένων Σπυρίδωνος και Χαράλαμπου Χαϊμαντά (αρ. πρωτ. 
ΥΠΕΧΩΔΕ 9798/3045/1.4.1997). 

7 Το γεγονός ότι παρήλθε άπρακτη η προθεσμία που 
προβλέπεται από τις διατάξεις της παρ. 2 του άρθρου 4 
του Ν 1577/1985 (Α' 210), όπως τροποποιήθηκε με την 
παρ. 2του άρθρου 1 του Ν. 1772/1988 (Α' 91 ), χωρίς να πε¬ 
ριέλθουν στη Διεύθυνση Πολεοδομικού Σχεδιασμού - 
Τμήμα Παραδοσιακών Οικισμών τυχόν αντιρρήσεις των 
υπολοίπων ενδιαφερομένων. 

8. Το 8/1998 υπηρεσιακό σημείωματης Διεύθυνσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

9. Το γεγονός ότι από τις κανονιστικές διατάξεις αυτής 
τής απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζονται ως διατηρητέα επτά (7) κτίρια, που 
βρίσκονται εντός του εγκεκριμένου ρυμοτομικού σχεδίου 
του Δήμου Χαλανδρίου (Ν. Αττικής) και ειδικότερα στην 
περιοχή της Κεντρικής Πλατείας Χαλανδρίου, όπως αυτά 
αναγράφονται στον παρακάτω πίνακα και φαίνονται με 
μαύρη διαγράμμιση στο σχετικό πρωτότυπο διάγραμμα 
σε κλίμακα 1:1000, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 
24372/1998 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

Πίνακας κτιρίων 

1. Βασιλέως Γεωργίου αρ. 3,0.Τ. 46, φερόμενο ως ιδιο¬ 
κτησία Ντρούλια. 

2. Βασιλέως Γ εωργίου αρ. 5, Ο.Τ. 46, φερόμενο ως ιδιο¬ 
κτησία Ντρούλια. 

3. Βασιλέως Γ εωργίου αρ. 7,0.Τ. 46, φερόμενο ως ιδιο¬ 
κτησία Ντρούλια. 

4. Αγ.Παρασκευής αρ. 1 και Βασιλέως Κωνσταντίνου 
αρ. 27, Ο.Τ. 56, φερόμενο ως ιδιοκτησία Σπυρ. και Χαρ. 
Χαϊμαντά. 

5. Βασιλέως Κωνσταντίνου αρ. 21, Ο.Τ. 56. 

6. Βασιλέως Κωνσταντίνου αρ. 23, Ο.Τ. 56. 

7. Βασιλέως Κωνσταντίνου αρ. 31, Ο.Τ. 57. 

2. Διατηρητέο χαρακτηρίζεται το αρχικό εκάστοτε κτί¬ 


ριο, καθώς και τα στοιχεία του περιβάλλοντος αυτό χώ¬ 
ρου (μάνδρες, κρήνες), όπως και οι εναρμονιζόμενες με 
το αρχικό κτίριο μεταγενέστερες προσθήκες, όχι όμως 
και τα πάσης φύσης καθ’ ύψος ή κατ’ επέκταση υπάρχο¬ 
ντα προκτίσματα, που αλλοιώνουν το αρχικό κτίτιο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολε- 
οδομικού και Αρχιτεκτονικού Ελέγχου (ΕΠΑΕ). 

3. Στα πιο πάνω κτίρια που χαρακτηρίζονται ως διατη¬ 
ρητέα, απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτε¬ 
χνικών διακοσμητικών στοιχείων τους, όσο και του κτιρί¬ 
ου συνολικά, πλην των προσκτισμάτων ή των στοιχείων 
των κτιρίων για τα οποία η ΕΠΑΕ έχει γνωμοδοτήσει για 
την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των κτιρίων που χαρακτηρίζονται ως διατηρητέα ε¬ 
φόσον δεν αλλοιώνεται ο γενικός αρχιτεκτονικός χαρα¬ 
κτήρας του κτιρίου και δεν θίγονται τα διατηρητέα 
στοιχεία του. 

Για τα κτίρια του Ο.Τ. 46 επιτρέπονται οι χρήσεις μονο 
καφενείου, αναψυκτηρίου, γαλακτοπωλείου, ζαχαροπλα¬ 
στείου, λουκουματζίδικου, μεζεδοπωλείου, εστιατορίου. 

5. Αιτήσεις για προσθήκες στα διατηρητέα κτίρια, απο- 
στέλλονται απάτην Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων, με γνώμη της ΕΠΑΕ, για ειδικές 
ρυθμίσεις σύμφωνα με την παρ. 2 του άρθρου 4 του Ν. 
1577/85 «Περί ΓΟΚ» (Α' 210), εφόσον δεν παραβλέπεται 
το διατηρητέο κτίριο και ο χώρος που το περιβάλλει. 

6. Κατ’ εξαίρεση από το προηγούμενο εδάφιο και με 
σύμφωνη γνώμη της ΕΠΑΕ επιτρέπονται προσθήκες κατ 
επέκταση διατηρητέου κτιρίου περιορισμένων διαστάσε¬ 
ων, εφόσον κριθούν απαραίτητες για τη λειτουργική εξυ¬ 
πηρέτηση του κτιρίου. 

7. Δεν επιτρέπεται η τοποθέτηση παντός είδους φωτει¬ 
νών επιγραφών και διαφημίσεων στα χαρακτηριζόμενα 
ως διατηρητέα κτίρια. 

Επιτρέπονται μόνο οι περιορισμένων διαστάσεων επι¬ 
γραφές που πληροφορούν για τυχόν χρήση των χώρων 
των κτιρίων. 

8. Για κάθε επέμβαση στο εσωτερικό και εξωτερικό των 
χαρακτηριζομένων ως διατηρητέων κτιρίων, στον περι¬ 
βάλλοντα χώρο αυτών, καθώς και για την τοποθέτηση ε¬ 
πιγραφών απαιτείται η έγκριση της ΕΠΑΕ. 

Ειδικότερα δε ότι αφορά τα σκίαστρα των μαγαζιών 
πρέπει να είναι κινητά, κατασκευασμένα από καραβόπα¬ 
νο λευκού χρώματος χωρίς διαφημίσεις. 

9. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Σεπτεμβρίου 1998 
Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθ. 41296/ ?40β/σγετ. 12927/783 ^ 

Τροποποίηση εγκεκριμένου ρυμοτομικού σχεδίου πόλης 
Κρανιδίου Ν. Αργολίδας, στα Ο.Τ. 239 και 240, με έ¬ 
γκριση υφιστάμενων οδών, δημιουργία των Ο.Τ. 239α, 
239β, 239γ, 240α, 240β και χαρακτηρισμού του δρό¬ 
μου μεταξύ των 239β και 239γ ως πεζόδρομου. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: , 

1. Τις διατάξεις του από 17.7.23 Ν. Δ/τος «περί σχεδίων 
πόλεων κ.λ.π.», όπως τροποποιήθηκε. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

3 . Τις διατάξεις του Ν . 1577/85 «περί ΓΟΚ». 

4. Την 62612/2657/18.9.85 (ΦΕΚ702/Β) κοινή απόφαση 
Υπουργ. Εσωτερικών, Δημόσιας Τάξης και Περιβάλλο¬ 
ντος, Χωροταξίας και Δημοσίων Έργων, με την οποία με¬ 
ταβιβάζεται στο Νομάρχη η αρμοδιότητα τροποποιήσεων 
του εγκεκριμένου σχεδίου και καθορισμού όρων και πε 
ριορισμών δόμησης. 

5. Το Π.Δ. 183/9.5.86 (ΦΕΚ 70/86) «Περί αρμοδιοτήτων 
Νομαρχών». 

6. Τον εσωτερικό οργανισμό οργάνωσης και λειτουρ- 
γίαςτης Ν.Α.Α. (ΦΕΚ368/Β/4.5.95). 

7. Το Ν. 2218/94 «Ίδρυση Νομαρχιακής Αυτοδιοίκησης, 
τροποποίηση διατάξεων για την Πρωτοβάθμια Αυτοδιοί¬ 
κηση και την Περιφέρεια» (ΦΕΚ 90/Α/13.6.94). 

8. Το Ν.2240/94 «Συμπλήρωση διατάξεων για την Ν.Α. 
κ.α.». 

9. Την τηρηθείσα διαδικασία τροποποίησης σύμφωνα 
μετοΝ,Δ. 17.7.23 και την εγκύκλιο 1/61 του Υ.Δ.Ε. «Περί 
υποβλητέων στοιχείων προτάσεων έγκρισης ή τροποποί¬ 
ησης πολεοδομικών σχεδίων». 

10. Τις αιτήσεις των Αθανασίου Λαλούση και Ιωάννη Σα- 
λογιάννη στον Δήμο Κρανιδίου για τροποποίηση του ρυ¬ 
μοτομικού σχεδίου στα Ο. Γ. 239 και 240. 

11. Την αριθ. 105/96 Α.Δ.Σ. Κρανιδίου με την οποία γνω- 
μοδοτεί υπέρ της αιτούμενης τροποποίησης. 

12. α. Την από 2.2.97 εμπρόθεσμη ένσταση του Αθ. Λα- 

λούση. 

β. Την από 20.1.97 εμπρόθεσμη ένσταση του Νικ. Τσιρ- 
τσίκου. 

13. Τις αριθ. 35/97 και 36/97 Α.Δ.Σ. Κρανιδίου με τις ο¬ 
ποίες απορρίπτονται οι παραπάνω ενστάσεις, εμμένο- 
ντας στην 105/96 απόφασή του. 

14. Την αρ. πρ. 39270/2466/12.11.97 εισήγηση της 
Δ/νσης Πολεοδομίας, Χωροταξίας και Περ/ντος προς το 
Ν.ΣΧΟΠ. 

15. Το αρ.πρ. 35 / 4 / 8 / 13 . 1 1.97 απόσπασμα πρακτικού Ν. 
ΣΧΟΠ, με το οποίο γίνεται δεκτή η εισήγηση της υπηρε¬ 
σίας Δ.Π.Χ.Π., για διαβίβαση νέας πρότασης τροποποίη¬ 
σης στο Δήμο και τήρησης της διαδικασίας εξ’ αρχής. 


16. Την αρ. 1/98 Α.Δ.Σ. Κρανιδίου, με την οποία γνωμο- 
δοτεί θετικά υπέρ της πρότασης τροποποίησης όπως αυ¬ 
τή διαμορφώθηκε και διατυπώθηκε από την Δ/νση 
Πολ/μίας, Χωρ/ξίας και Περ/ντος. 

17. Την αρ. πρ. 2621/5.12.97 ένσταση Νικ. Τσιρτσίκου 
προς το Δήμο Κρανιδίου, με την οποία ισχυρίζεται ότι η 
πρόταση τροποποιήσεως τον βλάπτει, αφού από την ρυ- 
μοτόμησητης ιδιοκτησίας του απομένει οικόπεδο 202,50 
τ.μ. μη άρτιο και μη οικοδομήσιμο, ενώ με τους μέχρι τώ¬ 
ρα όρους δόμησης, η αρχική του ιδιοκτησία μπορούσε να 

κατατμηθεί σε δύο άρτια οικόπεδα. 

Προκύπτει δε, η νέα χάραξη του δρόμου να σταματά 
πριν από την ιδιοκτησία του και να μη τη ρυμοτομεί. 

18. Την αρ. πρωτ. 12927/783/24.7.98 εισήγηση της 
Δ.Π.Χ.Π. προς το Ν. ΣΧΟΠ. 

19. Τοαρ.πρωτ. 25/3/19/24.7.98 απόσπασμα πρακτικού 
του Ν. ΣΧΟΠ, αποφασίζουμε: 

Άρθρο Ιο 

1. Απορρίπτεται η ένσταση του Νικολάου Τσιρτσίκου, α¬ 
φού σ' ότι αφορά το πρώτο σκέλος των ισχυρισμών του, 
το τμήμα που απομένει μετά τη ρυμοτόμηση της ιδιοκτη¬ 
σίας του εμπίπτει στο άρθρο 25 Ν. 1337/83, όπως τροπο¬ 
ποιήθηκε με το Ν. 2052/92 και άρα δεν στερείται αρτιότη¬ 
τας. 

Σ’ ότι αφορά το δεύτερο σκι,Λος, ο δρόμος δεν μπορεί 
να σταματήσει πριν την ιδιοκτησία του, αντίθετοι πρέπει 
να είναι διαμπερής και όχι τυφλός, ώστε να υπάρχει από- 
σκοπτη κυκλοφορία, αφού κάτι τέτοιο απαγορεύεται από 
πολεοδομικής άποψης. 

2. Εγκρίνεται η τροποποίηση του συγκεκριμένου ρυμο¬ 
τομικού σχεδίου πόλης Κρανιδίου στα Ο.Τ. 239 και 240, 
με έγκριση υφιστάμενων οδών και δημιουργία των Ο.Τ. 
239α, 239β, 239γ, 240α, 240β ενώ η οδός μεταξύ των Ο .Τ. 
239β και 239γ χαρακτηρίζεται σαν πεζόδρομος, όπως 
φαίνεται στα συνοδευτικά θεωρημένα τοπογραφικά δια¬ 
γράμματα κλίμακας 1:500 που αποτελούν αναπόσπαστο 
στοιχείο της παρούσας απόφασης. 

Άρθρο 2ο 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Άρθρο 3ο 

Από τις διατάξεις της παρούσας απόφασης δεν επιβα¬ 
ρύνεται ο Κρατικός Προϋπολογισμός, ούτε ο προϋπολο¬ 
γισμός του Δήμου Κρανιδίου 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 4 Σεπτεμβρίου 1998 
Ο Νομάρχης 

ΔΗΜΗΤΡΗΣ ΣΑΡΑΒΑΚΟΣ 

-».6ν' απο Οΐ κα 

30. 10 από 02 
12 50 από 02 
25 00 από 03 
35.00 από 02 

21 80 από 05 
22.40 οπό 05 
12.50 απο 04 
23 60 απο 03 
19 10 ΟΠΟ ΟΤ 
I β.*40 απο ΟΓ 

15.«Ο από 05 
από 08 

ίν·θ 04 

22 20 απο 06 
η ο απο ηι 

■2 40 απο Π2 

η .50 ««·» 05 

36.4 0 απο 08 
,'Λ Οϋ από 04 
3/60 αηο 15 


α .40 ι 


) 05 
33.40 από 05 
28.00 1110 05 

29.60 απο >5 
29.80 απο 12 
7 :.80 από 12 

ΜΕΛΟΤ. Κι ΑΡΙΟΜΟΣ ΜΗΤΡΩΟΥ 323*4 

Αριθ.οικ 4580, ' ' 

Ανάκληι”! της 2459/29.7.1994 απόφασης Νομάρχη Λευ- 
κάδας. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1) Την με αριθ. 2459/29.1.1994 απόφαση Νομάρχη Λευ¬ 
κάδας (ΦΕΚ 865 Δ722.8.1994) με την οποία ορίστηκαν 
πρόσθετοι ειδικοί όροι δόμησης στους οικισμούς της 
Λευκάδας. 

2) Τις διατάξεις του από 24.4.85 Π.Δ. (ΦΕΚ 181/Δ) όπως 
αυτό τροποποιήθηκε καιτο από 30.8.85 Π.Δ. (ΦΕΚ414/Δ). 

3) Τις διατάξεις του Ν. 15-1-1/85 περί ΓΟΚ. 

4) Το γεγονός ότι με την προαναφερόμενη απόφαση (α- 
ριθ. 2459129-7-1994) τίθενται τροποποιήσεις που δεν 
προκύπτουν από τα δελτία αρχιτεκτονικής αναγνώρισης 
των οικισμών της Λευκάδας, ούτε από τις προτάσεις των 
μελετητών που εκπόνησαν την μελέτη: «Ανοικτές Πόλεις 


Ν. Λευκάδας» και μάλιστα εμμέσως τίθεται αριθμός ορό¬ 
φων τέσσαρες (4) ήτοι δύο όροφοι + υπόγειο + σοφίτα 
με την παραπάνω απόφαση, με αποτέλεσμα οι παραπάνω 
ειδικοί όροι δόμησης να έχουν θεσπισθεί ΧΩΡΙΣ νόμιμη ε- 
ξουσιοδότηση. 

5) Το γεγονός ότι η παρούσα απόφαση δεν επιφέρει οι¬ 
κονομική επιβάρυνση για το Δημόσιο, αποφασίζουμε. 

Ανακαλούμε την με αριθ. 2459/29.7.1994 απόφαση Νο¬ 
μάρχη Λευκάδας διότι το Π.Δ. ΦΕΚ 181 Δ/3.5.85 ορίζει 
ΚΑΤΑ ΠΛΗΡΗ ΚΑΙ ΣΑΦΗ ΤΡΟΠΟ ΣΤΟΥΣ ΟΡΟΥΣ ΚΑΙ ΠΕ¬ 
ΡΙΟΡΙΣΜΟΥΣ Δόμησης στους οικισμούς κάτω των 2000 
κατοίκων. 

Η παρούσα ισχύει από την υπογραφή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 8 Ιουλίου 1998 
Ο Νομάρχης 
X. ΛΑΖΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




